gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6359, del 21-09-2010 (2010/10513)

Ampliació de terminis de presentació de proposicions i obertura d'ofertes de l'expedient 527/2010. Servicis de gestió externa de residus sanitaris dels grups III i IV, generats en els centres sanitaris i sociosanitaris dependents de la Conselleria de Sanitat.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6359

Data del DOGV
:   21-09-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/10761


Data del document
:   15-09-2010

Organisme emissor
:   Conselleria de Sanitat

Tipus de document
:   Anunci

Anàlisi jurídica

 Descriptors 

:   * contracte de serveis

Ampliació de terminis de presentació de proposicions i obertura d'ofertes de l'expedient 527/2010. Servicis de gestió externa de residus sanitaris dels grups III i IV, generats en els centres sanitaris i sociosanitaris dependents de la Conselleria de Sanitat. [2010/10473]  
En relació amb l'expedient 527/2010, servicis de gestió externa de residus sanitaris dels grups III i IV, generats en els centres sanitaris i sociosanitaris dependents de la Conselleria de Sanitat, publicat en el Diari Oficial de la Comunitat Valenciana núm. 6333, de data 16 d'agost de 2010.  
S'informa d'una correcció d'errors relatiu a:  
- Pressupost del contracte.  
- Classificació del contractista.  
- Mitjans per a acreditar la solvència tècnica i professional.  
Les correccions estaran a la seua disposició en la Plataforma de Contractació (Perfil del contractant) de la Generalitat Valenciana:   
(https://admin.contractació.gva.es/WebContrataEP/index.jsp)  
S'amplien els terminis de presentació d'ofertes o de les sol·licituds de participació i la data d'obertura de les ofertes:  
Data límit de presentació d'ofertes: fins a les 14.00 hores del dia 25 d'octubre de 2010.  
Obertura de la documentació tècnica relativa a criteris que depenen d'un juí de valor (sobre 2): el dia 4 de novembre de 2010, a les 1230 hores.  
Data d'enviament de la correcció del anunci al Diari Oficial de la Unió Europea: el dia 15 de setembre de 2010.  
València, 15 de setembre de 2010.- El director general de Recursos Econòmics (Decret 25/2005, de 4 de febrer, DOGV núm. 4941): Eloy Jiménez Cantos.
Diari Oficial de la Generalitat Valenciana


Sumari del DOGV 6204, del 11-02-2010 (2010/1014)

Notificació de resolució de sanció. Expedient número 08/212A.
-------------------------------------------------------------

### Dades del document

Número de DOGV
:   6204

Data del DOGV
:   11-02-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/1014


Data del document
:   12-01-2010

Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació de resolució de sanció. Expedient número 08/212A. [2010/1014]  
D'acord amb el que disposen els articles 59.4 i 61 de la Llei 30/92 de 26 de novembre, de Règim Jurídic de les Administracions Públiques i del Procediment Administratiu Comú, segons la redacció que en fa la Llei 4/99, de 13 de gener, es fa pública la notificació de la resolució dels expedients sancionadors que s'indiquen, instruïts per la Direcció Territorial d'Economia i Hisenda d'Alacant, a les persones o entitats denunciades que a continuació es detallen, ja que s'ha intentat la notificació en l'últim domicili conegut i no s'ha pogut practicar.  
Perquè l'interessat o interessats puguen conéixer íntegrament l'acte i en quede constància, podrà comparéixer en el termini de deu dies des de la publicació del present anunci en el Diari Oficial de la Comunitat Valenciana, en la seua d'esta Direcció Territorial d'Economia i Hisenda, Secció Administrativa de Joc, situada al c/Churruca, núm. 25, d'Alacant, de 9.00 a 14.00 hores.  
1. Resolució exp. núm. 08/212A. De conformitat amb el que disposa la Llei de la Generalitat Valenciana 4/88, de 3 de juny, (DOGV núm. 842 de 9 de juny de 1988) en relació amb el Decret 115/06, de 28 de juliol, del Govern Valencià (DOGV núm. 5343 d'11.09.2006), per resolució de data 23.11.2009 de la directora territorial d'Economia i Hisenda, s'ha acordat imposar a Jonas Patrik Mansson, NIE O3591677K, una multa de 1.500 euros, per infracció tipificada en l'article 43.d) del decret mencionat.  
Contra la resolució mencionada, que no esgota la via administrativa, es pot interposar recurs d'alçada davant la Sotssecretaria de la Conselleria d'Economia, Hisenda i Ocupació en el termini d'un mes comptat des de l'endemà de la notificació, d'acord amb el que disposen els articles 114 i 115 de la Llei 30/92, de 26 de novembre.  
L'últim domicili conegut és a Torrevieja (Alacant), c/Bergantín, 6 (Bar Oslo).  
Alacant, 12 de gener de 2010.- La directora territorial: M. Inmaculada Ramírez Agulló.
Diari Oficial de la Generalitat Valenciana


Sumari del DOGV 6262, del 07-05-2010 (2010/4866)

Aprovació definitiva de la modificació puntual núm. 14 de les normes subsidiàries de Chiva.
-------------------------------------------------------------------------------------------

### Dades del document

Número de DOGV
:   6262

Data del DOGV
:   07-05-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/4866


Data del document
:   23-04-2010

Organisme emissor
:   Ajuntament de Chiva

Tipus de document
:   Anunci

Descriptors 

:   * Chiva
    * pla d'urbanisme
    * administració local

Aprovació definitiva de la modificació puntual núm. 14 de les normes subsidiàries de Chiva. [2010/4866]  
Per acord del Ple de l'Ajuntament de Chiva, de data 22 de febrer de 2010, es va aprovar definitivament la modificació puntual núm. 14 de les normes subsidiàries de Chiva corresponent al pla de reforma interior de l'illa situada entre els carrers Jesús Navarro, Sant Rafael, Calderón de la Barca, Santiago Apòstol i plaça Aniceto Blasco, promogut per la Cooperativa Valenciana Vínica Chivana; per tot això, es publica als efectes de l'article 104 de la Llei 16/2005, de 30 de desembre, de la Generalitat, Urbanística Valenciana.  
Contra la present resolució o acord que posa fi a la via administrativa, podrà interposar recurs potestatiu de reposició en el termini d'un mes a comptar de l'endemà de la notificació.  
Igualment podrà interposar directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la recepció de la present notificació.  
En cas d'interposar recurs potestatiu de reposició, el termini per a interposar el recurs contenciós administratiu es computarà de la forma següent:  
1) Si la resolució del recurs de reposició és expressa, dos mesos des de la seua notificació.  
2) Si no es resol expressament el recurs de reposició, el termini serà de sis mesos a comptar des del transcurs del termini d'un mes des de la interposició del recurs de reposició.  
Chiva, 23 d'abril del 2010.- L'alcalde: José Manuel Haro Gil.
Diari Oficial de la Generalitat Valenciana


Sumari del DOGV 6289, del 15-06-2010 (2010/6698)

Adjudicació número CNMY10/AIVAJ/11. Recepció, atenció a l'usuari i altres, manteniment de la instal·lació, jardineria i altres, administració i gestió de llibres i altres, a l'alberg juvenil Mar i Vent de Piles.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6289

Data del DOGV
:   15-06-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/6698


Data del document
:   08-06-2010

Organisme emissor
:   Institut Valencià de la Joventut

Tipus de document
:   Resolució

Descriptors 

:   * contracte de serveis
    * adjudicació de contracte administratiu

Adjudicació número CNMY10/AIVAJ/11. Recepció, atenció a l'usuari i altres, manteniment de la instal·lació, jardineria i altres, administració i gestió de llibres i altres, a l'alberg juvenil Mar i Vent de Piles. [2010/6698]  
1. Entitat adjudicadora  
a) Organisme: Institut Valencià de la Juventut.  
b) Dependència que tramita l'expedient: Area de l'IVAJ.  
c) Número de l'expedient: CNMY10/AIVAJ/11.  
2. Objecte el contracte  
a) Tipus de contracte: serveis.   
b) Descripció de l'objecte: recepció, atenció a l'usuari i altres, manteniment de l'instal·lació, jardineria i administració i tença de llibres i altres, a l'Alberg Juvenil Mar i Vent a Piles.  
c) Lots: 1  
3. Tramitació, procediment i forma d'adjudicació  
a) Tramitació: ordinària.  
b) Procediment: negociat sense publicitat.  
c) Forma: oferta més avantatjosa amb un sol criteri d'adjudicació, l'econòmic.  
4. Pressupost base de licitació  
Import licitació: 131.383,00 €, IVA no inclós.  
5. Adjudicació definitiva  
a) Contractista: CLECE, SA.  
b) Nacionalitat: Espanya.  
c) Import d'adjudicació: 124.682,47 €, IVA no inclós.  
d) Data adjudicació provisional: 5 de maig de 2010.  
e) Publicació a la plataforma de contractació de la Generalitat Valenciana: :  
11/05/2010.  
f) Data adjudicació definitiva: 26 de màig de 2010.  
g) Publicació a la plataforma de contractació de la Generalitat Valenciana: :  
1.06.2010.  
València, 8 de juny de 2010.- La cap de l'Àrea de l'IVAJ: (per delegació de la Direcció General de l'IVAJ -Resolució de 20.12.2001, mitjançant la qual es deleguen diverses competències i funcions DOGV nº 4.169 de 16.01.2002): Miriam Amorós Barber.
Diari Oficial de la Generalitat Valenciana


Sumari del DOGV 6313, del 19-07-2010 (2010/7616)

RESOLUCIÓ de 23 de juny de 2010, de la Universitat d'Alacant, per la qual nomena Ángela Núria García Cortés catedràtica d'universitat (DF00006), en l'àrea de coneixement d'Enginyeria Química.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6313

Data del DOGV
:   19-07-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/7616


Data del document
:   23-06-2010

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 23 de juny de 2010, de la Universitat d'Alacant, per la qual nomena Ángela Núria García Cortés catedràtica d'universitat (DF00006), en l'àrea de coneixement d'Enginyeria Química. [2010/7616]  
De conformitat amb la proposta elevada per la comissió nomenada per a jutjar la plaça de catedràtic d'universitat (DF00006), convocada per resolució de 31 de març de 2010 (BOE de 13 d'abril de 2010), de l'àrea de coneixement d'Enginyeria Química, Departament d'Enginyeria Química, i presentada per la interessada la documentació a què fa referència la base novena de la convocatòria; este Rectorat, en ús de les atribucions conferides per l'article 65 de la Llei Orgànica 6/2001, de 21 de desembre, d'Universitats, i la resta de disposicions que la desenrotllen, ha resolt:  
Nomenar Ángela Núria García Cortés, amb document nacional d'identitat número 91390181, catedràtica d'universitat de l'àrea de coneixement d'Enginyeria Química, adscrita al Departament d'Enginyeria Química.   
Alacant, 23 de juny de 2010.- El rector: Ignacio Jiménez Raneda.
Diari Oficial de la Generalitat Valenciana


Sumari del DOGV 6204, del 11-02-2010 (2010/993)

Adjudicació número CNMY09.CVESE.07. Servici de seguretat i vigilància de les dependències de la Secretaria Autonòmica d'Esport i del Consell Valencià de l'Esport.
------------------------------------------------------------------------------------------------------------------------------------------------------------------

### Dades del document

Número de DOGV
:   6204

Data del DOGV
:   11-02-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/993


Data del document
:   25-01-2010

Organisme emissor
:   Consell Valencià de l'Esport

Tipus de document
:   Resolució

Anàlisi jurídica

 Descriptors 

:   * Consell Valencià de l'Esport
    * contracte de serveis
    * adjudicació de contracte administratiu

Adjudicació número CNMY09.CVESE.07. Servici de seguretat i vigilància de les dependències de la Secretaria Autonòmica d'Esport i del Consell Valencià de l'Esport. [2010/993]  
1. Entitat adjudicadora  
a) Organisme: Consell Valencià de l'Esport.  
b) Dependència que tramita l'expedient: Secció de Gestió Econòmica i Administrativa del Consell Valencià de l'Esport.  
c) Número d'expedient: CNMY09.CVESE.07  
d) Adreça d'internet del perfil del contractant. http://www.contratacion.gva.es  
2. Objecte del contracte  
a) Tipus de contracte: servicis  
b) Descripció de l'objecte: servici de seguretat i vigilància de les dependències de la Secretaria Autonòmica d'Esport i del Consell Valencià de l'Esport.  
c) Lot  
d) CPV 01254583  
e)Mitjà de publicació de l'anunci de licitació. DOCV i perfil del contractant.  
f) Data de publicació de l'anunci de licitació. 15.10.2009   
3. Tramitació i procediment.  
a) Tramitació: ordinària.  
b) Procediment: obert.  
4. Pressupost base de licitació  
Import net 109.212,93 euros. IVA(16%) 17.474,07 euros.  
Import total 126.687,00 euros.  
5. Adjudicació  
a) Data: 9 de desembre de 2009  
b) Contractista: Gebisa Seguridad SA.  
c) Import adjudicació.  
Import net 100.299,00 euros. IVA (16%) 16.047,84 euros.  
Import total 116.346,84 euros.  
València, 25 de gener de 2010.- La secretària autonòmica d'Esport i vicepresidenta del Consell Valencià de l'Esport: Niurka Montalvo Amaro.
Diari Oficial de la Generalitat Valenciana


Sumari del DOGV 6214, del 25-02-2010 (2010/1781)

Informació pública de la documentació urbanística de la unitat d'execució avinguda de Barcelona, 119-121, de Museros.
---------------------------------------------------------------------------------------------------------------------

### Dades del document

Número de DOGV
:   6214

Data del DOGV
:   25-02-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/1781


Data del document
:   16-02-2010

Organisme emissor
:   Ajuntament de Museros

Tipus de document
:   Anunci

Descriptors 

:   * Museros
    * administració local
    * pla d'urbanisme

Informació pública de la documentació urbanística de la unitat d'execució avinguda de Barcelona, 119-121, de Museros. [2010/1781]  
En el Ple de 21 de gener de 2010 es va acordar iniciar la tramitació per gestió directa del Programa d'Actuació Integrada de la Unitat d'Execució Avinguda de Barcelona, 119-121, i sotmetre a informació pública, durant un termini de dos mesos, la documentació urbanística per a desenvolupar la unitat d'execució que comprén:  
1. Alternativa tècnica, la qual es compon de:  
Pla de reforma interior, estudi d'integració paisatgística i pla de participació pública, projecte d'urbanització, projectes elèctrics i projecte de reparcel·lació.   
2. Proposició jurídica i econòmica.   
Durant aquest termini, comptat a partir de la publicació d'aquest edicte en el Diari Oficial de la Comunitat Valenciana, els interessats podran consultar l'expedient a l'Ajuntament de Museros en horari d'oficina (de dilluns a divendres, de 09.00 h a 14.00 h), i presentar les al·legacions que estimen oportunes.   
Per tractar-se d'un acte de tràmit, no s'hi pot interposar cap recurs.   
D'acord amb l'article 272 del Reglament d'Ordenació i Gestió Territorial i Urbanística, pel fet d'estar prevista la gestió directa municipal no és necessària, en aquest període, la presentació d'alternatives tècniques ni de proposicions jurídiques i econòmiques en competència.   
D'acord amb l'article 101 de la Llei Urbanística Valenciana, aquest anunci d'informació pública tindrà l'efecte suspensiu d'atorgament de llicències de parcel·lació, d'edificació, de demolició i de primera ocupació, quan resulten contradictòries amb les determinacions establertes en el programa.   
D'acord amb l'article 59.5 de la Llei 30/1992, la publicació d'aquest anunci tindrà l'efecte de notificació d'aquells interessats que siguen desconeguts o se n'ignore el lloc o mitjà de notificació.   
Museros, 16 de febrer de 2010.- L'alcalde: José Maria Aznar Monferrer.
Diari Oficial de la Generalitat Valenciana


Sumari del DOGV 6246, del 15-04-2010 (2010/3761)

RESOLUCIÓ de 31 de març de 2010, de la Universitat de València, per la qual nomena Julio Latorre Saborit catedràtic d'universitat, de l'àrea de coneixement Química Inorgànica.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   6246

Data del DOGV
:   15-04-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/3761


Data del document
:   31-03-2010

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 31 de març de 2010, de la Universitat de València, per la qual nomena Julio Latorre Saborit catedràtic d'universitat, de l'àrea de coneixement Química Inorgànica. [2010/3761]  
D'acord amb la proposta formulada per la comissió encarregada de jutjar el concurs d'accés convocat per la Resolució de la Universitat de València, de data 14 de desembre de 2009 (BOE 12 de gener de 2010), per a la provisió de la plaça número 5906 de catedràtic d'universitat (concurs núm. 157/2009), i una vegada que el concursant proposat ha acreditat que posseeix tots els requisits establerts a la base novena de la convocatòria, aquest Rectorat, fent ús de les atribucions que li confereix l'article 65 de la Llei Orgànica 6/2001, de 21 de desembre, d'Universitats (BOE 24 de desembre), i altres disposicions que la despleguen, resol:  
Nomenar Julio Latorre Saborit catedràtic d'universitat, de l'àrea de coneixement Química Inorgànica, adscrita al Departament de Química Inorgànica.  
Contra la present resolució que esgota la via administrativa, es podrà interposar un recurs potestatiu de reposició davant del rector de la Universitat de València en el termini d'un mes des de la seua publicació en el Boletín Oficial del Estado, o interposar un recurs contenciós administratiu davant del Jutjat Contenciós Administratiu de València, en el termini de dos mesos des de la seua publicació en el Boletín Oficial del Estado.  
València, 31 de març de 2010.- El rector: Francisco Tomás Vert.
Diari Oficial de la Generalitat Valenciana


Sumari del DOGV 6259, del 04-05-2010 (2010/4436)

Notificació de requeriment d'aclariment de sol·licitud de la mercantil Promovil Telecomunicaciones, SL.
-------------------------------------------------------------------------------------------------------

### Dades del document

Número de DOGV
:   6259

Data del DOGV
:   04-05-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/4436


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació de requeriment d'aclariment de sol·licitud de la mercantil Promovil Telecomunicaciones, SL. [2010/4436]  
S'ignora el lloc de notificació de José Luis Juan María, representant de la mercantil Promovil Telecomunicaciones, SL, l'últim domicili conegut del qual és c/. Bisbe Winibal, 40-2n, d'Elx, i en virtut del que disposa l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, per mitjà del present anunci, se li notifica l'escrit d'estos Servicis Territorials de data 26 d'octubre de 2009, amb número de registre d'eixida 39086, el text íntegre del qual és el següent:  
«Vist el seu escrit de data d'entrada en este centre 22.10.2009, en el qual sol·licita llicència de joc per a la promoció denominada Nokia N86 o Nokia N97, li comunique que d'acord amb el que disposa l'article 70, apartat 1, lletra b) de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, haurà de concretar amb claredat la sol·licitud, indicant-hi els fets, les raons i el projecte que pretén realitzar, a fi de deduir a quina modalitat de joc de les previstes en la Llei 4/1988, de 3 de juny, del Joc de la Comunitat Valenciana (DOCV 09.06.1988), s'està referint la seua sol·licitud.  
El que li comunique perquè en prenga coneixement i ho complisca degudament en el termini de deu dies hàbils, comptats a partir de l'endemà de la notificació del present escrit.»  
I perquè servisca de notificació als interessats consignats anteriorment, s'expedix el present edicte.  
Alacant, 29 de març de 2010.- La directora territorial: M. Inmaculada Ramírez Agulló.
Diari Oficial de la Generalitat Valenciana


Sumari del DOGV 6200, del 05-02-2010 (2010/41)

Notificació de la sentència dictada en el judici verbal 858/2008.
-----------------------------------------------------------------

### Dades del document

Número de DOGV
:   6200

Data del DOGV
:   05-02-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/41


Data del document
:   19-11-2009

Organisme emissor
:   Jutjat de Primera Instància Número 1 de Torrent

Tipus de document
:   Edicte

Notificació de la sentència dictada en el judici verbal 858/2008. [2010/41]  
Cèdula de notificació del Jutjat de Primera Instància número 1 de Torrent sobre el judici verbal número 858/08, per a Hostelería Americana, SL.   
En les actuacions del judici verbal número 858/08, seguides contra Hostelería Americana, SL, s'ha dictat la sentència, l'encapçalament i la dispositiva de la qual, literalment, són com es diu tot seguit:   
«Sentència número 31   
Torrent, 6 de febrer de 2009  
Juan Francisco Mejías Gómez, magistrat jutge de Primera Instància número 1 de la ciutat de Torrent i partit, ha vist les presents actuacions de judici verbal civil seguides amb el número 858/08, a instàncies d'Unibail Rodamco Inversiones, SL, representada pel procurador Javier Roldán García i dirigida pel lletrat José María Corbín Navarrete, contra Hostelería Americana, SL, en rebel·lia, i han resultat els següents:   
/.../   
«Dispositiva  
Estime la demanda formulada per Unibail Rodamco Inversiones, SL, representada pel procurador Javier Roldán García, declare resolt el contracte d'arrendament i, en conseqüència d'això, condemne Hostelería Americana, SL, a abandonar el local situat a Aldaia, Centro Comercial Bonaire, número B/772, i la terrassa 772-T, a deixar-la lliure, vàcua, expedita i a disposició de la part actora dins del termini legal, amb l'advertència de ser llançada dins de la data expressada en la interlocutòria d'admissió a tràmit del present procediment, amb expressa condemna a costes a la demandada.   
Aquesta és la meua sentència, que es notificarà a les parts, i contra la qual es pot interposar un recurs d'apel·lació davant l'Audiència Provincial de València dins del termini de cinc dies següents al de la notificació, i de la qual es deduirà una testimoniança per a unir-la a la causa, que pronuncie, mane i firme».  
I perquè conste i valga de notificació de forma legal a Hostelería Americana, SL, actualment en parador ignorat, expedisc aquest edicte perquè es publique en el Diari Oficial de la Comunitat Valenciana.  
Torrent, 19 de novembre de 2009.- El secretari: Joaquín Martínez Lluesma.